CELEX: 32016R1929
Language: el
Date: 2016-11-04 00:00:00
Title: Εκτελεστικός κανονισμός (ΕΕ) 2016/1929 της Επιτροπής, της 4ης Νοεμβρίου 2016, σχετικά με την έγκριση του βακίλου Bacillus thuringiensis υποείδος kurstaki, ορότυπος 3a3b, στέλεχος ABTS-351, ως δραστικής ουσίας για χρήση σε βιοκτόνα του τύπου προϊόντων 18 (Κείμενο που παρουσιάζει ενδιαφέρον για τον ΕΟΧ )

5.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 299/26
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1929 ΤΗΣ ΕΠΙΤΡΟΠΉΣ
   της 4ης Νοεμβρίου 2016
   σχετικά με την έγκριση του βακίλου Bacillus thuringiensis υποείδος kurstaki, ορότυπος 3a3b, στέλεχος ABTS-351, ως δραστικής ουσίας για χρήση σε βιοκτόνα του τύπου προϊόντων 18
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 90 παράγραφος 2,
   Εκτιμώντας τα ακόλουθα:
   
               (1)
            
            
               Στις 30 Ιανουαρίου 2013 η Γαλλία έλαβε αίτηση σύμφωνα με το άρθρο 11 παράγραφος 1 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2), για την καταχώριση της δραστικής ουσίας Bacillus thuringiensis υποείδος kurstaki, ορότυπος 3a3b, στέλεχος ABTS-351, στο παράρτημα I της εν λόγω οδηγίας για χρήση σε προϊόντα του τύπου προϊόντων 18, εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων, όπως ορίζεται στο παράρτημα V της εν λόγω οδηγίας, ο οποίος αντιστοιχεί στον τύπο προϊόντων 18, όπως ορίζεται στο παράρτημα V του κανονισμού (ΕΕ) αριθ. 528/2012.
            
         
               (2)
            
            
               Η Γαλλία υπέβαλε την έκθεση αξιολόγησης μαζί με τις συστάσεις της, στις 29 Μαΐου 2015, σύμφωνα με το άρθρο 90 παράγραφος 2 του κανονισμού (ΕΕ) αριθ. 528/2012.
            
         
               (3)
            
            
               Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 16 Φεβρουαρίου 2016 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.
            
         
               (4)
            
            
               Σύμφωνα με την εν λόγω γνώμη, τα βιοκτόνα που χρησιμοποιούνται για τον τύπο προϊόντων 18 και περιέχουν Bacillus thuringiensis υποείδος kurstaki, ορότυπος 3a3b, στέλεχος ABTS-351, μπορεί να αναμένεται ότι ικανοποιούν τις απαιτήσεις του άρθρου 19 παράγραφος 1 στοιχείο β) του κανονισμού αριθ. 528/2012 υπό την προϋπόθεση ότι τηρούνται ορισμένες προδιαγραφές και όροι σχετικά με τη χρήση τους.
            
         
               (5)
            
            
               Συνεπώς, είναι σκόπιμο να εγκριθεί ο βάκιλος Bacillus thuringiensis υποείδος kurstaki, ορότυπος 3a3b, στέλεχος ABTS-351, για χρήση σε βιοκτόνα του τύπου προϊόντων 18, με την επιφύλαξη της συμμόρφωσης με ορισμένες προδιαγραφές και όρους.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο βάκιλος Bacillus thuringiensis υποείδος kurstaki, ορότυπος 3a3b, στέλεχος ABTS-351, εγκρίνεται προς χρήση ως δραστική ουσία σε βιοκτόνα του τύπου προϊόντων 18, με την επιφύλαξη των προδιαγραφών και όρων του παραρτήματος.
   Άρθρο 2
   Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Νοεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
   
      ΠΑΡΑΡΤΗΜΑ
      
                  Κοινή ονομασία
               
               
                  Ονομασία IUPAC
                  Αριθμοί αναγνώρισης
               
               
                  Ελάχιστος βαθμός καθαρότητας της δραστικής ουσίας (1)
                  
               
               
                  Ημερομηνία έγκρισης
               
               
                  Ημερομηνία λήξης της έγκρισης
               
               
                  Τύπος προϊόντων
               
               
                  Ειδικοί όροι
               
            
                  
                     Bacillus thuringiensis υποείδος kurstaki, ορότυπος 3a3b, στέλεχος ABTS-351
               
               
                  Άνευ αντικειμένου
               
               
                  Δεν περιέχει σχετικές προσμείξεις
               
               
                  1η Μαρτίου 2017
               
               
                  28 Φεβρουαρίου 2027
               
               
                  18
               
               
                  Οι άδειες για τα βιοκτόνα προϊόντα υπόκεινται στους ακόλουθους όρους:
                  
                              1)
                           
                           
                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με οποιαδήποτε χρήση η οποία καλύπτεται από την αίτηση χορήγησης άδειας, αλλά δεν εξετάστηκε στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.
                           
                        
                              2)
                           
                           
                              Λαμβανομένων υπόψη των κινδύνων που εντοπίστηκαν για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στα εξής:
                              
                                          α)
                                       
                                       
                                          στους επαγγελματίες χρήστες·
                                       
                                    
                                          β)
                                       
                                       
                                          στον γενικό πληθυσμό που εκτίθεται σε μετακινούμενα ψεκαστικά νέφη·
                                       
                                    
                                          γ)
                                       
                                       
                                          στο έδαφος όταν το προϊόν εφαρμόζεται πριν από την εκδήλωση της βροχής.
                                       
                                    
                        
            
         (1)  Η καθαρότητα που εμφανίζεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 90 παράγραφος 2 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.